APSTIPRINĀTS

VSIA „Paula Stradiņa klīniskā universitātes slimnīca”

iepirkuma komisijas

2016.gada 9.augusta sēdē

(protokols Nr.1)

Atklāta konkursa

# „Mazvērtīgā medicīnas inventāra iegāde”

NOLIKUMS

**Iepirkuma identifikācijas numurs - PSKUS 2016/148**

***I VISPĀRĪGĀ INFORMĀCIJA***

1. **Iepirkuma identifikācijas numurs*:***PSKUS 2016/148
2. **Pasūtītājs:**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002

1. **Iepirkuma priekšmets:** 
   1. Mazvērtīgā medicīnas inventāra iegāde VSIA “Paula Stradiņa klīniskās universitātes slimnīcas” vajadzībām (turpmāk – Piegāde) saskaņā ar tehnisko un finanšu piedāvājumu (Nolikuma 3.pielikums)
   2. Iepirkuma priekšmeta apraksts ir noteikts nolikuma Tehniskajā un finanšu piedāvājumā (Nolikuma 3.pielikums)
   3. CPV kods –33100000-1(Medicīniskās ierīces)
   4. Tiek dalīts 11 daļās (saskaņā ar tehnisko specifikāciju).
2. **Līguma izpildes laiks un vieta:**
   1. Paredzamais līguma darbības laiks **–** 24 (divdesmit četri) kalendārie mēneši no līguma noslēgšanas brīža, vai līdz līguma summas sasniegšanai, atkarībā no tā kurš no nosacījumiem iestājas pirmais.
   2. Preces piegādes laiks – 4 (četras) kalendārās nedēļas no pasūtījuma saņemšanas brīža.
   3. Līguma izpildes vieta: VSIA „Paula Stradiņa klīniskā universitātes slimnīca”, Latvijas Republika, Pilsoņu iela 13, Rīga
3. **Iepirkuma komisija** - iepirkumu organizē un realizē VSIA “Paula Stradiņa klīniskās universitātes slimnīcas” valdes izveidota iepirkuma komisija.
4. **Pasūtītāja kontaktpersona:**

Par iepirkuma dokumentāciju un organizatoriska rakstura informāciju – Sanita Zarāne, tālrunis 67069719, fakss 67095312, e-pasta adrese: [sanita.zarane@stradini.lv](mailto:sanita.zarane@stradini.lv).

1. **Pretendenta iespējas iepazīties un saņemt konkursa nolikumu:**
   1. Nolikums ir brīvi un tieši elektroniski pieejams PSKUS mājas lapā internetā (http://www.stradini.lv/page/1507). Nolikumu var saņemt arī PSKUS telpās, adrese: 2.korpuss, 2.stāvs, 8.kabinets, Pilsoņu iela 13, Rīga, Iepirkumu nodaļā darba dienās no plkst. 09:00 līdz 16:30, sākot ar dienu, kad paziņojums par konkursu publicēts Iepirkumu uzraudzības biroja oficiālajā mājas lapā līdz piedāvājumu iesniegšanas termiņa beigām.
   2. Jautājumu gadījumā norādītajā adresē iepirkuma komisija ievietos papildu informāciju. Ieinteresētais piegādātājs uzņemas atbildību sekot līdzi iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas pasūtītāja mājas lapā pie attiecīgā nolikuma;
   3. pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja ieinteresētie piegādātāji būs uzdevuši jautājumus vai pieprasījuši papildu informāciju laikus, t.i., tā, lai iepirkuma komisija varētu sniegt atbildi piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām
   4. Piedāvājumu atvēršana notiks **2016.gada 15.septembrī plkst.10:00,** Iepirkumu daļā, Pilsoņu ielā 13, Rīgā, 2.korpusa 2.stāvā
   5. Ieinteresēto piegādātāju pārstāvji savlaicīgi (ne vēlāk kā vienu darba dienu pirms piedāvājumu atvēršanas sanāksmes) piesaka savu dalību piedāvājumu atvēršanas sanāksmē, iepriekš piesakoties pie nolikuma 6.punktā norādītās kontaktpersonas.
2. **Piedāvājumu iesniegšanas datums, laiks un kārtība**
   1. Piedāvājums jāiesniedz ne vēlāk kā **līdz 2016. gada 15.septembra plkst. 10:00,** pasūtītāja telpās, Iesniegšanas vieta – Valsts sabiedrība ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusa 2.stāvā;
   2. pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz nolikumā noteiktajam termiņam. Piedāvājumi pēc nolikumā norādītā iesniegšanas termiņa netiks pieņemti, bet pa pastu saņemtie piedāvājumi tiks nosūtīti atpakaļ pretendentam;
   3. Pretendentam ir tiesības prasīt apstiprinājumu, ka piedāvājums ir iesniegts, uz pretendenta sagatavotas veidlapas;
   4. Pretendents var iesniegt tikai vienu piedāvājuma variantu;
   5. Pretendents var iesniegt piedāvājumu par visu iepirkuma priekšmeta apjomu vai arī par atsevišķām iepirkuma priekšmeta daļām.
   6. Pretendents ir tiesīgs atsaukt iesniegto piedāvājumu, rakstveidā par to paziņojot pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību iepirkumā.
   7. Pirms nolikuma 8.1.apakšpunktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
   8. Pretendentam pilnībā jāsedz piedāvājuma sagatavošanas un iesniegšanas izmaksas.

|  |  |
| --- | --- |
|  |  |

***II PIEDĀVĀJUMA NOFORMĒJUMS UN SATURS***

1. Piedāvājuma noformējuma prasības:
   1. piedāvājums jāievieto slēgtā, aizzīmogotā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim;
   2. uz iepakojuma jānorāda:
      1. pieteikums atklātam konkursam „Mazvērtīgā medicīnas inventāra iegāde”, ID Nr. PSKUS 2016/148;
      2. Atzīme „Neatvērt līdz 2016.gada **15.septembrim**  plkst.10.00”.
      3. pretendenta nosaukums, reģistrācijas numurs, adrese, tālrunis, faksa numurs, e-pasts;
      4. pretendenta kontaktpersonas vārds, uzvārds un kontakttālrunis.
2. Piedāvājuma sagatavošana:
   1. Piedāvājums jāiesniedz **vienā iesietā sējumā**;
   2. Piedāvājums jāsagatavo latviešu valodā. Dokumentiem svešvalodā jāpievieno tulkojums latviešu valodā;
   3. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem, izdzēsumiem vai aritmētiskām kļūdām.
3. Piedāvājumam jābūt:
   1. cauršūtam tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta uzņēmuma (uzņēmējsabiedrības) vadītājs vai tā pilnvarotā persona;
   2. Secīgi numurētām lapām;
   3. Pievienotam satura rādītājam.
4. Piedāvājums jāparaksta pretendenta pārstāvim, kuram ir paraksta tiesības vai tā pilnvarotai personai, kvalifikācijas dokumentu paketē pievienojot attiecīgo pilnvaru.
5. Pretendents piedāvājumu iesniedz **divos eksemplāros**: viens oriģināleksemplārs ar norādi ORIĢINĀLS, viena kopija ar norādi KOPIJA. Ja pastāvēs jebkāda veida pretrunas starp oriģinālu un kopiju, noteicošais būs oriģināls.
6. Ja piedāvājumu iesniedz personu apvienība, visus piedāvājumā iekļautos dokumentus paraksta Pieteikumā par piedalīšanos iepirkumā (Pielikums Nr.1) norādītais personu apvienības pārstāvis. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu.
7. Pretendentam tehniskais un finanšu piedāvājums jāiesniedz arī elektroniskā veidā uz ārējā datu nesēja (CD, DVD disks, USB zibatmiņa), ), Microsoft Word (\*.doc vai \*.docx) vai Microsoft Excel (\*.xls vai \*.xlsx) formātā. Uz ārējā datu nesēja ir jābūt atzīmei ar pretendenta nosaukumu un iepirkuma nosaukumu. Piedāvājumu kopijas (gan papīra formāta kopijas, gan elektroniskā kopija) ievietojamas Nolikuma 9.1. punktā minētajā iepakojumā. Ja dokumentārā veidā iesniegtā informācija atšķiras no elektroniskā formā iesniegtās, iepirkumu komisija vērtēs dokumentārā veidā iesniegto informāciju.

Ja Pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.

**III Nosacījumi PRETENDENTA dalībai IEPIRKUMĀ un Kvalifikāciju apliecinošie dokumenti**

1. **Nosacījumi Pretendenta dalībai iepirkumā:**
   1. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem.
   2. Attiecībā uz Pretendentu nav iestājies kāds no Publisko iepirkumu likuma 39.1 pantā noteiktajiem izslēgšanas gadījumiem, tajā skaitā nepastāv tādi apstākļi, kuri Pretendentam liegtu piedalīties iepirkuma procedūrā saskaņā ar Publisko iepirkumu likuma prasībām.
   3. Nolikuma 16.2.punkts attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, uz personālsabiedrības biedru, ja pretendents ir personālsabiedrība, uz pretendenta norādīto apakšuzņēmēju.
2. **Iesniedzamo dokumentu saraksts:**
   1. pieteikums dalībai iepirkumā (sagatavots atbilstoši iepirkuma nolikuma 1. pielikumam);
   2. Apliecinājums par neatkarīgi izstrādātu piedāvājumu. Apliecinājumu paraksta Pretendenta amatpersona ar paraksta tiesībām vai pilnvarota persona. Ja pieteikumu dalībai konkursā iesniedz personu apvienība, Apliecinājumu aizpilda visas personas, kas ietilpst apvienībā. (sagatavots atbilstoši iepirkuma nolikuma 2. pielikumam);
   3. tehniskais un finanšu piedāvājums (sagatavots atbilstoši iepirkuma nolikuma 3. pielikumam);
   4. Latvijā reģistrēts pretendents, vai PIL 39.1panta pirmās daļas 9., 10. un 11.punktā minētā persona, lai pierādītu, ka piedāvājumu iesniegšanas pēdējā dienā, tam nebija nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, var iesniegt attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*.
   5. Ārvalstī reģistrēts pretendents, vai PIL 39.1panta pirmās daļas 9., 10. un 11.punktā minētā persona, kas reģistrēta vai pastāvīgi dzīvo ārvalstī, lai pierādītu, ka uz to nav attiecināmi PIL 39.1panta pirmajā daļā noteiktie izslēgšanas nosacījumi, iesniedz attiecīgās kompetentās institūcijas izziņu (šāda izziņa nedrīkst būt vecāka par vienu mēnesi), kas apliecina, ka uz pretendentu, vai PIL 39.1panta pirmās daļas 9., 10. un 11.punktā minēto personu neattiecas PIL 39.1panta pirmajā daļā minētie gadījumi.
   6. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 39.1 panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo kandidātu vai pretendentu neattiecas PIL 39.1 panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas PIL 39.1 panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
   7. apliecinājums, ka visā līguma darbības laikā spēs piegādāt tehniskajā piedāvājumā noteikto preču daudzumu un ka preces tiks piegādātas par cenām, kas iesniegtas pretendenta finanšu piedāvājumā un šīs cenas līguma darbības laikā netiks paaugstinātas (iekļauts 1.pielikumā);
   8. apliecinājums par transportēšanas, uzglabāšanas un piegādes nosacījumu ievērošanu līdz pasūtītājam atbilstoši ražotāja noteiktajām prasībām un spēkā esošajiem normatīvajiem aktiem (iekļauts 1.pielikumā);
   9. apliecinājums, ka preces garantijas termiņš ir ne mazāks kā 12 mēneši no piegādes brīža (iekļauts 1.pielikumā);
   10. apliecinājums, ka prece ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes(iekļauts 1.pielikumā)
   11. apliecinājums, ka prece tiks piegādāta saskaņā ar nolikuma 4.2. punktā noteiktajiem termiņiem;
   12. apliecinājums, ka pretendents apņemas ne vēlāk kā 5 (piecu) darba dienas laikā samainīt nekvalitatīvas preces, ja Pasūtītājs konstatēs kādus defektus, vai neatbilstību kvalitātes prasībām;
   13. piedāvājumam jāpievieno piedāvātas preces EK atbilstības deklarācijas kopija (*tehniskā un finanšu piedāvājumā pie konkrētās iepirkuma priekšmeta daļas norādītām vispārīgajām prasībām ir atrunāts kurām pozīcijām* nav nepieciešams *uzrādīt EK atbilstības deklarāciju: 2.daļas visām pozīcijām (2.1-2.7), 3.daļas 3.1, 3.5 un 3.6 pozīcijām, 7.daļas visām pozīcijām (7.1-7.3), 10.daļas 10.1, 10.2, 10.3, 10.4 un 10.5 pozīcijām, 11.daļai visām pozīcijām (11.1);*
   14. apliecinājums, ka piedāvātajām precēm ir Eiropas Savienības valstī izdota CE zīme;
   15. pretendents pievieno piedāvājumam izdrukas no VID elektroniskās deklarēšanas sistēmas par pretendenta un tā piedāvājumā norādīto apakšuzņēmēju (ja tādi ir) vidējām stundas tarifa likmēm profesiju grupās( „Izziņa par vidējo stundas tarifa likmi”) (saskaņā ar Publiskā iepirkuma likuma 48 panta 11 daļas nosacījumiem).
3. Nosacījumi Pretendenta dalībai iepirkumā attiecas uz Pretendentu, vai personu apvienības dalībniekiem (ja piedāvājumu iesniedz personu apvienība). Dokumenti, kas apliecina Pretendenta atbilstību nolikumā noteiktajiem kritērijiem, jāiesniedz Pretendentam, vai visiem personu apvienības dalībniekiem (ja piedāvājumu iesniedz personu apvienība).
4. Ja Pretendents pieaicina apakšuzņēmēju, tad Pretendents iesniedz dokumentāru apliecinājumu (piemēram- sadarbības līgumu) par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu.
5. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākas līdzdalības iepirkumā tiek izslēgts.

**IV TEHNISKAIS UN Finanšu PIEDĀVĀJUMS**

1. Pretendentam tehniskais piedāvājums ir jāsagatavo un jāiesniedz atbilstoši tehniskā un finanšu piedāvājuma veidlapai (3. pielikums).
2. Pretendenta tehniskajam piedāvājumam pilnībā jāatbilst precei izvirzītajām tehniskās specifikācijas prasībām.
3. Pretendentam finanšu piedāvājums ir jāsagatavo un jāiesniedz atbilstoši tehniskā un finanšu piedāvājuma veidlapai (3. pielikums).
4. Cenu norāda euro (EUR) bez pievienotās vērtības nodokļa (PVN) ar divām zīmēm aiz komata.
5. Cenā jāiekļauj visi ar preci un preces piegādi saistītie izdevumi, t.sk., administratīvās izmaksas (piemēram, transporta izdevumus, visa veida sakaru izmaksas, piegāde un reģistrācija uz pasūtītāja vārda u.c.). Papildu izmaksas līguma darbības laikā netiks pieļautas.
6. Tehnisko piedāvājumu un Finanšu piedāvājumu paraksta nolikuma 11. punktā minētajā kārtībā.

**V Piedāvājumu vērtēšana**

1. Piedāvājumu izvērtēšanu iepirkumu komisija veic šādā kārtībā:
   1. piedāvājuma pārbaude saskaņā ar nolikuma II nodaļas prasībām. Ja iepirkuma komisija vērtēšanas procesā konstatēs tādu piedāvājuma neatbilstību nolikuma II nodaļas prasībām, kura var ietekmēt turpmāko lēmumu pieņemšanu attiecībā uz Pretendentu, iepirkuma komisija var pieņemt lēmumu par piedāvājuma tālāku nevērtēšanu;
   2. Pretendentu atlase:
      1. iepirkuma komisija pārbauda vai pretendents ir iesniedzis visus nolikuma III nodaļā pieprasītos dokumentus un tie atbilst nolikuma III nodaļā noteiktajiem kritērijiem;
      2. ja nav iesniegts kāds no nolikuma III nodaļā norādītajiem dokumentiem vai to saturs neatbilst nolikuma prasībām vai piedāvājums aizpildīts nepilnīgi, pretendents tiek izslēgts no turpmākās dalības iepirkumā un piedāvājums tālāk netiek vērtēts.
   3. iepirkuma komisija pārbauda pretendenta tehniskā un finanšu piedāvājuma atbilstību nolikuma IV nodaļā noteiktajām prasībām. Ja piedāvājums neatbilst izvirzītajām prasībām, pretendents tiek izslēgts no dalības iepirkumā.
2. ***Paraugu pieprasīšana un izvērtēšana*** 
   1. Nepieciešamības gadījumā iepirkuma komisija var lūgt faktiski uzrādīt piedāvātās preces paraugu, ja tie nepieciešami preču atbilstības novērtēšanai (*pasūtītājam būs šaubas par preces atbilstību un/vai pretendents ar tam pieejamiem dokumentiem nevarēs pasūtītājam pierādīt preču atbilstību*). Paraugs ir jauna, iepriekš nelietota Prece, kas nesatur iepriekš lietotas vai atjaunotas sastāvdaļas vai komponentes.
   2. Pretendentam paraugi ir jāiesniedz 5 darba dienu laikā no pieprasījuma saņemšanas dienas.
   3. Paraugu iesniegšanas un noformēšanas kārtība:
      1. Paraugi pretendentam jāiesniedz iesaiņojumā, uz paraugiem norādot to nosaukumu, pasūtītāju un daļas kārtas numuru saskaņā ar tehniskajām specifikācijām;
      2. Iesniedzot paraugus, jāpievieno iesniegto preču paraugu saraksts, kurā norādīts – preces nosaukums, saskaņā ar tehniskajām specifikācijām atbilstošs daļas numurs, šo sarakstu iesniedz 2 eksemplāros, uz abiem parakstās pie saņemšanas pilnvarots komisijas loceklis un iesniedzējs.
   4. Piedāvājumu vērtēšanai, paraugu aprobācijai un atbilstības pārbaudei komisija var pieaicināt ekspertus. Ekspertiem ir tiesības iepazīties ar piedāvājumiem, iesniegtajiem paraugiem un citu nepieciešamo informāciju.
   5. Ja pretendents neiesniedz paraugu kādā no pieprasītajām daļām, komisijai ir tiesības pretendenta piedāvājuma attiecīgo daļu neizvērtēt.
   6. Pretendentiem ir saistošs paraugu izvērtējums.
   7. Komisija izvērtē paraugus saskaņā ar precei izvirzītajām prasībām. Paraugs netiks uzskatīts par atbilstošu, ja piegādātajam produktam medicīniskās pielietošanas procesā tiks konstatēti to funkcionēšanas defekti vai nepiemērotība pielietošanas mērķim.
   8. Pēc paraugu izvērtējuma Pretendents ir tiesīgs saņemt atpakaļ iesniegtos preču paraugus.
3. Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas.
4. Vērtējot Finanšu piedāvājumu, iepirkuma komisija izvērtēs vai iesniegtais piedāvājums nav nepamatoti lēts saskaņā ar Publisko iepirkumu likuma 48.pantu.
5. Saskaņā ar Publisko iepirkumu likuma 48.panta trešo daļu tiks izvērtēts vai piedāvājums nav nepamatoti lēts, ja Komisija konstatēs, ka Pretendenta darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja Pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.
6. Komisija par Pretendentu, kuram būtu piešķiramas līguma slēgšanas tiesības pārbaudīs vai uz Pretendentu, apakšuzņēmēju, personām, uz kuras iespējām pretendents balstās, personālsabiedrības biedru, ja Pretendents ir personālsabiedrība, nav attiecināms Publisko iepirkumu likuma 39.1 panta pirmās daļas izslēgšanas nosacījumi. Ja iepirkuma komisija Ministru kabineta noteiktajā informācijas sistēmā konstatēs, ka pretendentam (Latvijā reģistrētam vai Latvijā atrodas tā pastāvīgā dzīvesvieta) ir Publisko iepirkumu likuma 39.1 panta pirmās daļas 5.punktā minētais nodokļu parāds, iepirkuma komisija rīkosies saskaņā ar Publisko iepirkumu likuma 39.1 panta piektās daļas nosacījumiem.
7. Lai pārbaudītu, vai ārvalstī reģistrēts vai pastāvīgi dzīvojošs pretendents, vai Publisko iepirkumu likuma 39.1 panta pirmās daļas 7. punktā minētajai personai, kas reģistrēta vai patstāvīgi dzīvo ārvalstī, nav izslēdzams no dalības konkursā saskaņā ar Publisko iepirkuma likuma 391.panta pirmo daļu, pasūtītājs, izņemot Publisko iepirkuma likuma 391.panta vienpadsmitajā daļā minēto gadījumu, pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu vai Publisko iepirkumu likuma 39.1 panta pirmās daļas 7. punktā minēto personu, kas reģistrēta vai patstāvīgi dzīvo ārvalstī neattiecas Publisko iepirkuma likuma 391.panta pirmajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
8. Tiks salīdzināta pretendentu piedāvātā cena katrā iepirkuma priekšmeta daļā, un par uzvarētāju katrā konkrētā daļā tiks atzīts pretendents, kura piedāvājums atbildīs nolikumā, tehniskajā un finanšu piedāvājumā izvirzītajām prasībām un būs ar zemāko piedāvāto cenu.

**VI LĪGUMA PROJEKTS**

1. Par katru iepirkuma priekšmeta daļu var tikt slēgts atsevišķs iepirkuma līgums pamatojoties uz iepirkuma nolikumu, tehnisko un finanšu piedāvājumu
2. Preču iegāde notiek saskaņā ar pasūtītāja pieprasījumu.
3. Tehniskajā specifikācijā norādītais preču apjoms ir aptuvenais apjoms līgumu darbības laikā. Pasūtītājs iepērk tādu preču daudzumu, kāds nepieciešams tā darbības nodrošināšanai, t.i. līgumsaistību izpildes gaitā ir iespējamas pasūtītāja plānotā iepirkuma apjoma izmaiņas.
4. Līgumā kopējā summa var mainīties un PIRCĒJS var iepirkt PREces par atklāta konkursa cenām līdz 10% vairāk no kopējās līgumsummas, ja radusies situācija, ko PIRCĒJS iepriekš nevarēja paredzēt (neplānots pacientu skaita pieaugums vai samazinājums, dabas katastrofas, citi ārkārtas apstākļi) un PĀRDEVĒJAm pretenziju par šādām izmaiņām nebūs. Šādas Līguma kopējās summas izmaiņas Līdzēji veic parakstot attiecīgu vienošanās protokolu.
5. Ņemot vērā Pasūtītāja saimnieciskās vajadzības un piešķirtos finanšu līdzekļus, Līguma darbības laikā Pusēm saskaņojot, kopējas Līgumcenas ietvaros Pasūtītājs ir tiesīgs mainīt Konkursā uzvarēto attiecīgās daļas pozīcijās plānoto preču daudzumus (samazināt/palielināt).
6. Līguma projekts (Nolikuma 4.pielikums) ir Nolikuma neatņemama sastāvdaļa. Līguma slēgšanas laikā Līguma projekts var tikt precizēts, veicot tajā nebūtiskus labojumus.
7. **Pielikumi:**

1. pielikums − Pieteikuma veidlapa par piedalīšanos iepirkumā uz 2 lp.;

2. pielikums – Apliecinājums par neatkarīgi izstrādātu piedāvājumu uz 2lp.;

3. pielikums – Tehniskais un finanšu piedāvājums uz 37 lp;

4.pielikums - iepirkuma līgumu projekts uz 6 lp.